L 347/28 Jurnalul Oficial al Uniunii Europene 13.12.2012 DECIZIA DE PUNERE ÎN APLICARE A COMISIEI din 13 decembrie 2012 privind recunoaşterea Regatul Hașemit al lordaniei în conformitate cu Directiva 2008/106/CE a Parlamentului European și a Consiliului în ceea ce priveşte sistemele de formare și certificare a navigatorilor [notificată cu numărul C(2012) 9253] (Text cu relevanță pentru SEE) (2012/783|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/106/CE a Parlamentului European și a Consiliului din 19 noiembrie 2008 privind nivelul minim de formare a navigatorilor (!), în special articolul 19 alineatul (3) primul paragraf, întrucât: (1) (5) În conformitate cu Directiva 2008/106/CE, statele membre pot decide să recunoască certificatele corespun- zătoare ale navigatorilor eliberate de ţări terțe, cu condiția ca țara terță respectivă să fie recunoscută de Comisie. Aceste țări terțe trebuie să îndeplinească toate cerințele Convenției Organizaţiei Maritime Internaţionale privind standardele de pregătire a navigatorilor, brevetare/atestare și efectuare a serviciului de cart (denumită în continuare „Convenția STCW”) din 1978, astfel cum a fost revizuită în 1995. Cererea de recunoaştere a Regatului Haşernit al Iordaniei a fost prezentată de Republica Elenă prin scrisoarea din 21 iulie 2008. Ca urmare a acestei solicitări, Comisia a evaluat sistemul de certificare şi formare în Regatul Haşemit al lordaniei cu scopul de a verifica dacă Regatul Haşemit al lordaniei îndeplineşte toate cerințele Convenției STCW şi dacă s-au luat măsurile corespun- zătoare în vederea prevenirii fraudei în ceea ce priveşte certificatele. Evaluarea a avut la bază rezultatele unei inspecţii efectuate de experţii Agenţiei Europene pentru Siguranță Maritimă în noiembrie 2009. În cursul acestei inspecții, s-au constatat unele deficiențe ale sistemelor de formare şi certificare. Comisia a transmis statelor membre un raport privind rezultatele evaluării. Prin scrisorile din 21 septembrie 2010 și 13 februarie 2012, Comisia a informat autoritățile iordaniene cu privire la faptul că au fost detectate nereguli şi a solicitat Regatului Hașemit al lordaniei să prezinte documente care să ateste remedierea deficiențelor constatate. Principalele deficiențe erau legate de punerea în aplicare în cadrul legislației iordaniene a anumitor dispoziții ale Convenției STCW privind certificarea ofițerilor şi se refereau în special la absența unei cerințe privind evaluarea competențelor în anumite cazuri și durata () JO L 323, 3.12.2008, p. 33. stagiului de îmbarcare. În plus, sistemul de standarde de calitate nu acoperea toate activitățile relevante ale admi- nistrației, iar procedurile nu garantau întotdeauna respectarea standardelor prevăzute în materie de compe- tenţe. În fine, la nivelul instituției de formare lipseau anumite infrastructuri. Prin scrisorile din 21 noiembrie 2010, 18 aprilie 2011 şi 12 martie 2012, Regatul Haşemit al Iordaniei a informat Comisia că au fost luate măsuri în vederea soluţionării problemelor menţionate.  Mai exact,  autoritățile iordaniene au indicat că dispozițiile naționale privind cerințele de certificare au fost adaptate pentru a deveni conforme cu convenția. Ele au furnizat, de asemenea, dovezi privind punerea în aplicare integrală a sistemului de standarde de calitate de către administrație, precum şi a unor noi proceduri de aprobare a cursurilor. În cele din urmă, Comisiei i s-au transmis documente care atestă faptul că infrastructurile pentru formare inexistente au fost procurate și instalate. Rezultatul final al evaluării demonstrează că Regatul Haşemit  al lordaniei se conformează cerinţelor Convenției STCW, întrucât această țară a luat măsurile corespunzătoare de prevenire a fraudei în ceea ce priveşte certificatele. Măsura prevăzută în prezenta decizie este conformă cu avizul Comitetului pentru siguranța  maritimă  şi prevenirea poluării de către nave, ADOPTĂ PREZENTA DECIZIE: Articolul 1 În sensul articolului 19 din Directiva 2008/106/CE, Regatul Haşemit al lordaniei este recunoscut în ceea ce privește sistemele de formare și certificare a navigatorilor. Articolul 2 Prezenta decizie se adresează statelor membre. Adoptată la Bruxelles, 13 decembrie 2012. Pentru Comisie Siim KALLAS Vicepreședinte